PJW บวกแรง 5% จับตากำไร Q4/64 นิวไฮ! รับเปิดเมืองหนุนดีมานด์บรรจุภัณฑ์ฟื้นเด่น
PJW บวกแรง 5% จับตากำไรไตรมาส 4/64 นิวไฮ! รับเปิดเมืองหนุนดีมานด์บรรจุภัณฑ์ฟื้นเด่น  แนะซื้อเป้า 6.20 บาท
PJW บวกแรง 5% จับตากำไรไตรมาส 4/64 นิวไฮ! รับเปิดเมืองหนุนดีมานด์บรรจุภัณฑ์ฟื้นเด่น แนะซื้อเป้า 6.20 บาท
31 ม.ค. 2565

ผู้สื่อข่าวรายงานว่า วันนี้(31 ม.ค.65)ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ณ เวลา 10:36 น. อยู่ที่ระดับ 4.76 บาท บวก 0.24 บาท หรือ 5.31% สูงสุดที่ระดับ 4.84 บาท ต่ำสุดที่ระดับ 4.44 บาท ด้วยมูลค่าการซื้อขาย 102.37 ล้านบาท

บล.ฟินันเซีย ไซรัส ระบุในบทวิเคราะห์ (12 ม.ค.2565) ว่า บริษัท ปัญจวัฒนาพลาสติก จำกัด (มหาชน) หรือ PJW แนะนำ “ซื้อ” ราคาเป้าหมาย 6.20 บาท คาดกำไรไตรมาส 4/2564 จะเป็นจุดสูงสุดของปี โต 53% เทียบไตรมาสก่อนหน้า,ลดลง 20% เทียบช่วงเดียวกันของปีก่อน ตามการ Reopening หนุน Demand บรรจุภัณฑ์พลาสติกฟื้นตัว หนุนกำไรทั้งปี 2564 คาด โต 45% เทียบช่วงเดียวกันของปีก่อน
ด้านธุรกิจ Medical Plastic จะเริ่มสร้างรายได้ในปี 2565 เริ่มจากการจำหน่ายไซริงค์ล็อตแรกต้นปีโดยมี IP เป็นผู้ทำตลาดโรงพยาบาลให้และจะเห็นผลิตภัณฑ์อื่นๆเข้ามาขายอย่างต่อเนื่อง ขณะที่ธุรกิจหลักคาดฟื้นตัวได้ต่อเนื่อง คาดกำไรปี 2565 โต 26% เทียบช่วงเดียวกันของปีก่อน  แนวรับ 3.90-3.80 บาท แนวต้าน 4.10//4.20 บาท